
Općina Cerna

„Zaželi dobro svojoj zajednici“
Poštovani mještani,
Općina Cerna poziva sve mještane koji udovoljavaju dolje propisanim uvjetima da se prijave u provedbu projekta  „Zaželi – prevencija institucionalizacije“.  
Za provedbu projekta potrebna nam je evidencija korisnik/ca s područja Cerne i Šiškovaca koji imaju potrebu sudjelovati u programu „Zaželi dobro svojoj zajednici“, a isti ispunjavaju uvjete Javnog poziva. 
Propisano je da se u projekt mogu kao krajnji korisnici uključiti dvije kategorije osoba:

1. Osobe starije od 65 godina
2. Odrasle osobe s invaliditetom

Uvjeti koje svaka od kategorija mora zadovoljiti:

	1.
	Osoba starija od 65 godina koja živi u samačkom kućanstvu 
- čiji mjesečni prihod ne prelazi 120 % iznosa prosječne starosne mirovine za 40 i više godina mirovinskog staža u mjesecu koji prethodi uključivanju u aktivnost projekta ili u mjesecu prije ukoliko HZMO još nije izdao podatke za mjesec koji prethodi uključivanju u aktivnosti projekta

- uz uvjet da istovremeno ne koristi sljedeće usluge: usluga pomoći u kući, boravka, organiziranog stanovanja, smještaja, osobne asistencije koju pruža osobni asistent


	
	Osoba starija od 65 godina koja živi u dvočlanom kućanstvu 
- čiji mjesečni prihod ne prelazi 200 % iznosa prosječne starosne mirovine za 40 i više godina mirovinskog staža u mjesecu koji prethodi uključivanju u aktivnost projekta ili u mjesecu prije ukoliko HZMO još nije izdao podatke za mjesec koji prethodi uključivanju u aktivnosti projekta
- uz uvjet da istovremeno ne koristi sljedeće usluge: usluga pomoći u kući, boravka, organiziranog stanovanja, smještaja, osobne asistencije koju pruža osobni asistent

NAPOMENA: na dvočlano kućanstvo se ne primjenjuje uvjet da obje osobe u kućanstvu moraju biti pripadnici ciljane skupine – u slučaju da nisu, pružanje usluge je prihvatljivo samo za onu osobu koja je pripadnik ciljane skupine 


	

	Osoba starija od 65 godina koja živi u višečlanom kućanstvu 
- čiji mjesečni prihod ne prelazi 300 % iznosa prosječne starosne mirovine za 40 i više godina mirovinskog staža u mjesecu koji prethodi uključivanju u aktivnost projekta ili u mjesecu prije ukoliko HZMO još nije izdao podatke za mjesec koji prethodi uključivanju u aktivnosti projekta
- uz uvjet da istovremeno ne koristi sljedeće usluge: usluga pomoći u kući, boravka, organiziranog stanovanja, smještaja, osobne asistencije koju pruža osobni asistent

NAPOMENA: ukoliko su u višečlanom kućanstvu svi članovi pripadnici ciljnih skupina ovog Poziva,  usluga se može pružati svakome od njih 

	DOKAZNA DOKUMENTACIJA:
a) [bookmark: _Hlk152072784]Preslika osobne iskaznice, putovnice ili dokumenta jednake ili slične vrijednosti iz kojeg je nedvojbeno moguće utvrditi identitet i dob sudionika,
b) Potvrda Porezne uprave o visini dohodaka i primitaka za mjesec na koji se odnosi iznos prosječne starosne mirovine za 40 i više godina mirovinskog staža,
c) Izjava pripadnika ciljane skupine o broju članova kućanstva,

	2.
	Odrasle osobe s invaliditetom (koje imaju 18 ili više godina) 
- koje imaju utvrđen treći ili četvrti stupanj težine invaliditeta - oštećenja funkcionalnih sposobnosti prema propisima o vještačenju i metodologijama vještačenja

-čiji roditelj ili drugi član obitelji nema priznato pravo na status roditelja njegovatelja ili status njegovatelja za potrebu skrbi o njoj

- uz uvjet da istovremeno ne koristi sljedeće usluge: usluga pomoći u kući, boravka, organiziranog stanovanja, smještaja, osobne asistencije koju pruža osobni asistent

NAPOMENA: Odrasle osobe s invaliditetom mogu biti pripadnici ciljne skupine bez obzira da li žive u samačkom, dvočlanom ili višečlanom kućanstvu
- u slučaju da u dvočlanom ili višečlanom kućanstvu oba ili više članova zadovoljavaju kriterije ciljne skupine, pružanje usluge je prihvatljivo za svakoga od njih 

	DOKAZNA DOKUMENTACIJA:
a) Preslika osobne iskaznice, putovnice ili dokumenta jednake ili slične vrijednosti iz kojeg je nedvojbeno moguće utvrditi identitet i dob sudionika,
b) Potvrda u upisu o upisu u Registar osoba s invaliditetom ili nalaz i mišljenje Zavoda za vještačenje, profesionalnu rehabilitaciju i zapošljavanje osoba s invaliditetom u kojemu je naveden treći ili četvrti stupanj težine invaliditeta-oštećenja funkcionalnih sposobnosti
c) Potvrda/Izjava Hrvatskog zavoda za socijalni rad da osoba ne koristi slične ili iste usluge (usluga pomoć u kući, boravka, organiziranog stanovanja, osobne asistencije koju pruža osobni asistent i osobne asistencije koju pruža vidjevši pratitelj



Popunjen obrazac prijave (koji se može preuzeti na mrežnoj stranici Općine Cerna www.cerna.hr)  potrebno je dostaviti u prostorije Općine Cerna (8:00 do 14:00 sati) ili na e-mail: opcina.cerna@vu.t-com.hr i sanja.uremovic@cerna.hr.
Informacije o popunjavanju Obrasca prijave mogu se dobiti na telefon: 032/843-790.
Ovaj poziv otvoren je za cijelo vrijeme trajanja projekta kako bi se zainteresirani korisnici mogli prijavljivati i za vrijeme trajanja projekta te ovisno o mogućnostima naknadno uključiti u projekt.

NAPOMENA: 
Prosječna starosna mirovina prema ZOMO s mirovinskim stažem od 40 i više godina u mjesecu studenom 2023. (isplata u prosincu 2023.) iznosila je 812,19 EUR.



 Općinski načelnik
Josip Štorek

